L 341/6 Euroopan unionin virallinen lehti 27.11.2014 KOMISSION TÄYTÄNTÖÖNPANOASETUS (EU) N:o 1264/2014, annettu 26 päivänä marraskuuta 2014, torjunta-aineita koskevista tilastoista annetun Euroopan parlamentin ja neuvoston asetuksen (EY) N:o 1185/2009 täytäntöönpanosta siltä osin kuin on kyse tietojen toimittamismuodosta annetun asetuksen (EU) N:o 408/2011 muuttamisesta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon torjunta-aineita koskevista tilastoista 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 1185/2009 (') ja erityisesti sen 5 artiklan 1 kohdan, sekä katsoo seuraavaa: (1) Asetuksessa (EY) N:o 1185/2009 vahvistetaan puitteet torjunta-aineiden myyntiä ja maatalouskäyttöä koskevien vertailukelpoisten eurooppalaisten tilastojen tuottamiselle. Asetuksen (EY) N:o 1185/2009 3 artiklan 3 kohdan mukaisesti jäsenvaltioiden olisi toimitettava tilastotiedot sähköisesti sellaisessa teknisessä muodossa, jonka komissio hyväksyy. Komission asetuksessa (EU) N:o 408/2011 (?) ei säädetä vuonna 2015 toimitettavien, torjunta-aineiden käyttöä koskevien tilastotietojen toimitusmuodosta, ja sitä olisi sen vuoksi muutettava. Tässä asetuksessa vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Muutetaan komission asetus (EU) N:o 408/2011 seuraavasti: 1) Korvataan 1 ja 2 artikla seuraavasti: ”1 artikla Jäsenvaltioiden on toimitettava asetuksen (EY) N:o 1185/2009 liitteissä I ja II kuvatut torjunta-aineita koskevat tilasto- tiedot käyttäen SDMX-tietorakennemäärittelyjä. Tiedot on toimitettava komissiolle (Eurostatille) keskitetyn tietojen vastaanottopisteen kautta tai asetettava komission (Eurostatin) saataville sähköisessä muodossa. 2 artikla Komissiolle (Eurostatille) toimitettavien, torjunta-aineiden markkinoille saattamista koskevien tilastotietojen tietora- kenteen on oltava liitteessä I olevan määrittelyn mukainen. Komissiolle (Eurostatille) toimitettavien, torjunta-aineiden maatalouskäyttöä koskevien tilastotietojen tietorakenteen on oltava liitteessä II olevan määrittelyn mukainen.” Muutetaan asetuksen (EU) N:o 408/2011 liite tämän asetuksen liitteen mukaisesti. EUVL L 324, 10.12.2009,s. 1. Komission asetus (EU) N:o 408/2011, annettu 27 päivänä huhtikuuta 2011, torjunta-aineita koskevista tilastoista annetun Euroopan parlamentin ja neuvoston asetuksen (EY) N:o 1185/2009 täytäntöönpanosta siltä osin kuin on kyse tietojen toimittamismuodosta (EUVL L 108, 28.4.2011,s. 21).